Serien handler om tre mislykkede prester som er sendt i indre eksil på den forblåste øya Craggy Island. Morgan spilte Ted Crilly, som hadde havnet der på grunn av økonomiske misligheter, Ardal O'Hanlon spilte Dougal McGuire som var der for sin uendelige dårskap, og Frank Kelly spilte den vellystige og alkoholiserte Jack Hackett. Med seg hadde de også Morgans tidligere samarbeidspartner, Pauline McLynn, som spilte den hysteriske hushjelpen Mrs. Doyle.